CELEX: 32013D0724
Language: sk
Date: 2013-12-05 00:00:00
Title: 2013/724/EÚ: Vykonávacie rozhodnutie Komisie z  5. decembra 2013 o finančnom príspevku Únie na núdzové opatrenia zamerané na boj proti pseudomoru hydiny na Cypre v roku 2013 [oznámené pod číslom C(2013) 8560]

7.12.2013   
            
            
               SK
            
            
               Úradný vestník Európskej únie
            
            
               L 328/121
            
         VYKONÁVACIE ROZHODNUTIE KOMISIE
   z 5. decembra 2013
   o finančnom príspevku Únie na núdzové opatrenia zamerané na boj proti pseudomoru hydiny na Cypre v roku 2013
   [oznámené pod číslom C(2013) 8560]
   (Iba grécke znenie je autentické)
   (2013/724/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2009/470/ES z 25. mája 2009 o výdavkoch na veterinárnom úseku (1), a najmä na jeho článok 6 ods. 2,
   keďže:
   
               (1)
            
            
               Pseudomor hydiny je infekčná vírusová choroba hydiny a iného vtáctva chovaného v zajatí, ktorá výrazne ovplyvňuje ziskovosť chovu hydiny a spôsobuje narušenie obchodu v rámci Únie, ako aj vývozu do tretích krajín.
            
         
               (2)
            
            
               V prípade ohniska nákazy pseudomoru hydiny existuje riziko, že by sa pôvodca nákazy mohol rozšíriť na iné hydinárske chovy v rámci uvedeného členského štátu a prostredníctvom obchodu so živou hydinou alebo výrobkami z nej aj do iných členských štátov a do tretích krajín.
            
         
               (3)
            
            
               V smernici Rady 92/66/EHS (2) sú predpísané opatrenia, ktoré musia členské štáty prijať okamžite po vypuknutí pseudomoru hydiny v snahe čo najskôr zabrániť ďalšiemu šíreniu vírusu.
            
         
               (4)
            
            
               V súlade s článkom 84 nariadenia Európskeho parlamentu a Rady (EÚ, Euratom) č. 966/2012 (3) predchádza viazaniu výdavkov z rozpočtu Únie rozhodnutie o financovaní, v ktorom sa stanovia základné údaje o akcii, ktorá zahŕňa výdavky z rozpočtu a bola prijatá inštitúciou alebo orgánmi, na ktoré inštitúcia delegovala právomoci.
            
         
               (5)
            
            
               V rozhodnutí 2009/470/ES sa stanovujú postupy, ktorými sa riadi finančný príspevok Únie na špecifické veterinárne opatrenia vrátane núdzových opatrení. Podľa článku 3 ods. 2 a článku 6 ods. 2 uvedeného rozhodnutia majú členské štáty dostať finančný príspevok na pokrytie nákladov na určité opatrenia na eradikáciu pseudomoru hydiny.
            
         
               (6)
            
            
               V článku 3 ods. 6 rozhodnutia 2009/470/ES sú stanovené pravidlá týkajúce sa percentuálneho podielu nákladov vynaložených členským štátom, na ktorý sa môže vzťahovať finančný príspevok Únie.
            
         
               (7)
            
            
               Vyplatenie finančného príspevku Únie na núdzové opatrenia zamerané na eradikáciu pseudomoru hydiny podlieha pravidlám stanoveným v nariadení Komisie (ES) č. 349/2005 (4).
            
         
               (8)
            
            
               Ohniská pseudomoru hydiny sa vyskytli na Cypre. Cyprus prijal v súlade so smernicou 92/66/ES opatrenia na eradikáciu týchto ohnísk.
            
         
               (9)
            
            
               Orgány Cypru informovali Komisiu a ostatné členské štáty v rámci Stáleho výboru pre potravinový reťazec a zdravie zvierat o opatreniach uplatňovaných v súlade s právnymi predpismi Únie o oznamovaní a eradikácii tejto choroby a o jej výsledkoch.
            
         
               (10)
            
            
               Orgány Cypru si preto splnili všetky svoje technické a administratívne povinnosti týkajúce sa opatrení stanovených v článku 3 ods. 2 rozhodnutia 2009/470/ES a v článku 6 nariadenia (ES) č. 349/2005.
            
         
               (11)
            
            
               V tomto štádiu nemožno stanoviť presnú výšku finančného príspevku Únie, keďže poskytnuté informácie o nákladoch na kompenzáciu a prevádzkových výdavkoch sú len odhadmi.
            
         
               (12)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Finančný príspevok Únie pre Cyprus
   1.   Cypru sa udelí finančný príspevok Únie na pokrytie nákladov, ktoré uvedený členský štát vynaložil na prijatie opatrení podľa článku 3 ods. 2 a článku 6 ods. 2 rozhodnutia 2009/470/ES na boj proti pseudomoru hydiny v roku 2013.
   2.   Výška finančného príspevku uvedeného v odseku 1 sa stanoví v nasledujúcom rozhodnutí, ktoré sa príjme v súlade s postupom stanoveným v článku 40 ods. 2 rozhodnutia 2009/470/ES.
   Článok 2
   Platobné podmienky
   Prvá tranža vo výške 250 000 EUR za rok 2013 sa Cypru vyplatí ako časť finančného príspevku Únie stanoveného v článku 1 ods. 1.
   Článok 3
   Adresát
   Toto rozhodnutie je určené Cyperskej republike.
   
      V Bruseli 5. decembra 2013
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. EÚ L 155, 18.6.2009, s. 30.
   
      (2)  Smernica Rady 92/66/EHS zo 14. júla 1992 zavádzajúca opatrenia Spoločenstva na kontrolu pseudomoru hydiny (Ú. v. ES L 260, 5.9.1992, s. 1).
   
      (3)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012, o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).
   
      (4)  Nariadenie Komisie (ES) č. 349/2005 z 28. februára 2005 sa stanovujúce pravidlá financovania mimoriadnych opatrení na boj proti určitým chorobám zvierat uvedených v rozhodnutí Rady 90/424/EHS (Ú. v. EÚ L 55, 1.3.2005, s. 12).